**INFORMÁCIA O SPRACÚVANÍ OSOBNÝCH ÚDAJOV prevádzkovateľom Kancelária Národnej rady Slovenskej republiky,**

**rozpočtová organizácia**

*vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)*

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať listovou zásielkou na adrese: *Kancelária NR SR, osobný úrad, Námestie Alexandra Dubčeka č. 1, 812 080 Bratislava.*

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy: *zodpovednaosoba@nrsr.sk.*

**INFORMÁCIE O PODMIENKACH SPRACÚVANIA**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA A JEHO POPIS* | *Technické zabezpečenie audiovizuálneho prenosu verejných schôdzí výborov Národnej rady Slovenskej republiky prostredníctvom webového sídla a mediálneho portálu Národnej rady Slovenskej republiky.* |
| ***PRÁVNY ZÁKLAD SPRACÚVANIA*** | *Verejný záujem podľa čl. 6 ods. 1 písm. e) všeobecného nariadenia o ochrane údajov*  *Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov – § 51* |
| ***OPRÁVNENÝ ZÁUJEM*** | *NIE* |
| ***KATEGÓRIE SPRACÚVANÝCH OSOBNÝCH ÚDAJOV*** | *Osobné údaje v rozsahu:*  *a) Poslanci*  *Hlasový prejav fyzickej osoby*  *Obrazová podobizeň fyzickej osoby*  *Meno, priezvisko, titul fyzickej osoby*  *Pracovné zaradenie fyzickej osoby*  *b) Prizvaní odborníci*  *Hlasový prejav fyzickej osoby*  *Obrazová podobizeň fyzickej osoby*  *Meno, priezvisko, titul fyzickej osoby*  *Pracovné zaradenie fyzickej osoby*  *c) Verejnosť*  *Meno, priezvisko, titul fyzickej osoby*  *Obrazová podobizeň fyzickej osoby*  *Hlasový prejav fyzickej osoby*  *d) Akreditovaní zástupcovia médií*  *Obrazová podobizeň fyzickej osoby*  *Hlasový prejav fyzickej osoby* |
| ***ZDROJ OSOBNÝCH ÚDAJOV*** | *Priamo od dotknutej osoby* |
| ***PRÍJEMCA OSOBNÝCH ÚDAJOV*** | *Subjekty – podľa prístupu k webovému sídlu a mediálnemu portálu Národnej rady Slovenskej republiky*  *CISCO WEBEX, Cisco Systems, Inc.* |
| ***DOBA UCHOVÁVANIA OSOBNÝCH ÚDAJOV*** | *Podľa registratúrneho poriadku* |
| ***PRENOS OSOBNÝCH ÚDAJOV DO TRETEJ***  ***KRAJINY ALEBO MEDZINÁRODNEJ ORGANIZÁCII*** | *NIE*  *Dáta sú ukladané na serveroch prevádzkovateľa* |
| ***AUTOMATIZOVANÉ ROZHODOVANIE***  ***ZALOŽENÉ VÝHRADNE NA AUTOMATIZOVANOM***  ***SPRACÚVANÍ OSOBNÝCH ÚDAJOV***  ***(VRÁTANE PROFILOVANIA)*** | *NIE* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané Kanceláriou NR SR, má právo od Kancelárie NR SR požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Dotknutá osoba, ktorej osobné údaje sú spracúvané Kanceláriou NR SR, má súčasne právo:

* právo na prenosnosť týchto údajov.

Ak sú žiadosti dotknutej osoby zjavne neopodstatnené alebo neprimerané, najmä pre ich opakujúcu sa povahu, Kancelária NR SR môže požadovať primeraný poplatok zohľadňujúci administratívne náklady na poskytnutie informácií alebo odmietnuť konať na základe žiadosti.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, *má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.*

*Ak poskytnutie osobných údajov vyplýva zo zákona, je pre dotknutú osobu poskytnutie povinné.*

*Neposkytnutie osobných údajov Kancelárii NR SR znemožní plnenie zákonnej povinnosti s dotknutou osobou.*

*Z vyššie uvedených dôvodov dotknutá osoba je povinná poskytnúť osobné údaje. V prípade neposkytnutia osobných údajov môže dôjsť k  neplneniu povinností prevádzkovateľa vyplývajúcich mu zo zákona s dotknutou osobou.*

V Bratislave dňa 06.09.2021

**\_\_\_\_\_**

*Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*